ᱠᱷᱚᱣᱟᱭ ᱦᱚᱱᱚᱛ

ᱠᱷᱚᱣᱟᱭ ᱦᱚᱱᱚᱛ ᱫᱚ ᱥᱤᱧᱚᱛ ᱨᱮᱱᱟᱜ ᱛᱨᱤᱯᱩᱨᱟ ᱯᱚᱱᱚᱛ ᱨᱮᱱᱟᱜ ᱢᱤᱫ ᱦᱚᱱᱚᱛ ᱠᱟᱱᱟ ᱾ ᱱᱚᱣᱟ ᱦᱚᱱᱚᱛ ᱫᱚ ᱡᱟᱱᱩᱣᱟᱨᱤ, ᱒᱐᱑᱒ ᱥᱟᱞ ᱨᱮ ᱛᱮᱭᱟᱨ ᱞᱮᱱᱟ ᱛᱟᱦᱮᱸᱫ, ᱛᱤᱥ ᱛᱨᱤᱯᱩᱨᱟ ᱨᱮ ᱯᱩᱱᱭᱟᱹ ᱱᱟᱣᱟ ᱦᱚᱱᱚᱛ ᱛᱮᱭᱟᱨ ᱞᱮᱱᱟ ᱛᱟᱦᱮᱸᱫ, ᱚᱠᱟ ᱯᱚᱱᱚᱛ ᱨᱮᱱᱟᱜ ᱦᱚᱱᱚᱛ ᱨᱮᱱᱟᱜ ᱮᱞ ᱯᱩᱱᱭᱟᱹ ᱠᱷᱚᱱ ᱫᱚ ᱤᱨᱟᱹᱞ ᱜᱚᱴᱟᱝ ᱦᱚᱱᱚᱛ ᱦᱩᱭ ᱞᱮᱱ ᱛᱟᱦᱮᱸᱫ ᱾ ᱦᱚᱱᱚᱛ ᱦᱮᱰᱠᱩᱣᱟᱴᱚᱨ ᱥᱚᱦᱚᱨ ᱠᱷᱚᱣᱟᱭ ᱨᱮ ᱢᱮᱱᱟᱜᱼᱟ ᱾ ᱦᱚᱱᱚᱛ ᱫᱚ ᱱᱟᱣᱟ ᱥᱤᱯᱟᱦᱤᱡᱟᱞᱟ ᱦᱚᱱᱚᱛ ᱥᱟᱶ ᱯᱟᱪᱮ ᱛᱨᱤᱯᱩᱨᱟ ᱦᱚᱱᱚᱛ ᱠᱷᱚᱱ ᱵᱟᱦᱨᱮ ᱞᱮᱱᱟ ᱛᱟᱦᱮᱸᱫ ᱾ ᱦᱚᱱᱚᱛ ᱫᱚ ᱵᱟᱨ ᱡᱚᱜᱚᱠᱷᱚᱸᱰ (subdivisions) ᱨᱮ ᱦᱟᱯᱟᱴᱤᱧ ᱟᱠᱟᱱᱟ, ᱡᱟᱸᱦᱟᱭᱟᱜ ᱧᱩᱛᱩᱢ ᱠᱷᱚᱣᱟᱭ ᱟᱨ ᱛᱮᱞᱤᱭᱟᱢᱩᱨᱟ ᱠᱟᱱᱟ ᱾

ᱪᱷᱟᱹᱴᱭᱟᱹᱨ
ᱠᱷᱚᱣᱟᱭ ᱦᱚᱱᱚᱛ ᱱᱚᱣᱟ ᱨᱮᱱᱟᱜ ᱧᱩᱛᱩᱢ ᱠᱷᱚᱣᱟᱭ ᱜᱟᱰᱟ ᱠᱷᱚᱱ ᱪᱷᱟᱹᱴᱭᱟᱹᱨ ᱟᱠᱟᱱᱟ, ᱱᱚᱣᱟ ᱠᱚᱧᱮᱼᱮᱛᱚᱢ ᱥᱮᱦᱮᱫ ᱨᱮ ᱦᱚᱱᱚᱛ ᱛᱟᱞᱟ ᱨᱮ ᱥᱮᱱᱚᱜᱼᱟ ᱾

ᱚᱛᱱᱚᱜ
ᱠᱷᱚᱣᱟᱭ ᱦᱚᱱᱚᱛ ᱥᱟᱢᱟᱝ ᱨᱮ ᱫᱷᱚᱞᱟᱭ ᱦᱚᱱᱚᱛ ᱨᱮᱱᱟᱜ ᱠᱚᱢᱟᱞᱯᱩᱨ ᱡᱚᱜᱚᱠᱷᱚᱸᱰ ᱞᱮᱠᱟᱛᱮ ᱜᱷᱮᱨᱟᱣ ᱟᱠᱟᱱᱟ, ᱯᱟᱪᱮ ᱨᱮ ᱛᱨᱤᱯᱩᱨᱟ ᱨᱮᱱᱟᱜ ᱥᱟᱫᱟᱨ ᱡᱚᱜᱚᱠᱷᱚᱸᱰ ᱟᱨ ᱮᱛᱚᱢ ᱨᱮ ᱜᱚᱢᱛᱤ ᱦᱚᱱᱚᱛ ᱨᱮᱱᱟᱜ ᱚᱢᱚᱨᱯᱩᱨ ᱡᱚᱜᱚᱠᱷᱚᱸᱰ ᱢᱮᱱᱟᱜᱼᱟ ᱾ ᱠᱷᱚᱣᱟᱭ ᱦᱚᱱᱚᱛ ᱠᱚᱧᱮ ᱨᱮ ᱵᱟᱝᱞᱟᱫᱮᱥ ᱥᱟᱶ ᱢᱤᱫ ᱥᱤᱢᱟᱹ ᱮᱛᱮᱫ ᱟᱠᱟᱱᱟ ᱾

ᱱᱚᱣᱟ ᱦᱚᱱᱚᱛ ᱨᱮ ᱕᱕ ᱜᱨᱟᱢ ᱯᱚᱸᱪᱟᱭᱚᱛ ᱟᱨ ᱒ ᱱᱚᱜᱚᱨ ᱯᱟᱞᱤᱠᱟ ᱢᱮᱱᱟᱜᱼᱟ, ᱠᱷᱚᱣᱟᱭ ᱟᱨ ᱛᱮᱞᱤᱭᱟᱢᱩᱨᱟ ᱾ ᱖᱙ ᱟᱹᱛᱩ ᱠᱩᱢᱩᱴ ᱢᱮᱱᱟᱜᱼᱟ ᱱᱚᱣᱟ ADC ᱵᱷᱤᱛᱤᱨ ᱨᱮ ᱦᱤᱡᱩᱜᱼᱟ ᱾

ᱰᱤᱵᱤᱡᱚᱱ
ᱦᱚᱱᱚᱛ ᱫᱚ ᱵᱟᱨᱭᱟ ᱥᱟᱵᱽᱰᱤᱵᱤᱡᱚᱱ ᱨᱮ ᱦᱟᱯᱟᱴᱤᱧ ᱟᱠᱟᱱᱟ, ᱠᱷᱚᱣᱟᱭ ᱡᱚᱜᱚᱠᱷᱚᱸᱰ (subdivision) ᱟᱨ ᱛᱮᱞᱤᱭᱟᱢᱩᱨᱟ ᱡᱚᱜᱚᱠᱷᱚᱸᱰ ᱾ ᱠᱷᱚᱣᱟᱭ ᱦᱚᱱᱚᱛ ᱫᱚ ᱖ ᱠᱷᱚᱸᱰ ᱨᱮ ᱦᱟᱯᱟᱴᱤᱧ ᱟᱠᱟᱱᱟ, ᱠᱷᱚᱣᱟᱭ, ᱯᱚᱫᱽᱢᱟᱵᱤᱞ, ᱛᱩᱞᱟᱥᱤᱠᱷᱚᱨ, ᱠᱟᱞᱭᱟᱬᱯᱩᱨ, ᱛᱮᱞᱤᱭᱟᱢᱩᱨᱟ ᱟᱨ ᱢᱩᱸᱜᱤᱭᱟᱠᱩᱢᱤ ᱾

ᱦᱤᱡᱩᱜ ᱥᱮᱱᱚᱜ ᱰᱟᱦᱟᱨ
ᱨᱮᱞ ᱰᱟᱦᱟᱨ
ᱥᱟᱢᱟᱝ ᱠᱚᱧᱮ ᱥᱤᱢᱟᱹ ᱨᱮᱞᱣᱮ ᱨᱮᱱᱟᱜ ᱞᱩᱢᱰᱤᱝᱼᱥᱚᱵᱽᱨᱩᱢ ᱞᱟᱭᱤᱱ ᱠᱷᱚᱣᱟᱭ ᱦᱚᱱᱚᱛ ᱞᱮᱠᱟᱛᱮ ᱥᱮᱱᱚᱜᱼᱟ ᱾ ᱦᱚᱱᱚᱛ ᱨᱮ ᱢᱩᱬ ᱥᱴᱮᱥᱚᱱ ᱛᱮᱞᱤᱭᱟᱢᱩᱨᱟ ᱨᱮᱞᱣᱮ ᱥᱴᱮᱥᱚᱱ ᱠᱟᱱᱟ, ᱱᱚᱣᱟ ᱛᱨᱤᱯᱩᱨᱟ ᱨᱮᱱᱟᱜ ᱨᱟᱡᱽᱜᱟᱲ ᱚᱜᱚᱨᱛᱟᱞᱟ ᱟᱨ ᱟᱥᱟᱢ ᱡᱚᱲᱟᱣ ᱟᱠᱟᱱᱟ ᱾

ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ
 Official website of Khowai district in Tripura
District Census Handbook - West Tripura District Part A (2011) - Before division


ᱠᱷᱚᱣᱟᱭ